ઉપરાંત તાજેતરમાં શિક્ષણ સમિતિના સદસ્ય તરીકે સલીમ રાધનપુરીનું નામ ચાલતુ હોવાની કોંગ્રેસ માઈનોરીટી ડિપાર્ટમેન્ટના આગેવાનોને જાણ થતા આ અંગે કોંગ્રેસ પ્રદેશ સમિતિના પ્રમુખ સહિત કોંગ્રેસના આગેવાનોને રજૂઆત કરી સલીમ રાધનપુરીની પસંદગી કરવામાં ન આવે તેવી રજૂઆત કરી હતી પરંતુ તે રજૂઆતો ધ્યાનમાં ન લેવાતા ઉપરથી તેમને ‘શિરપાઉં’ પીરસવામાં આવ્યું હોય તેમ શિક્ષણ સમિતિના કોંગ્રેસ પક્ષના ઉમેદવાર તરીકે જાહેર કરવામાં આવ્યા છે તેનો શહેર કોંગ્રેસ માઈનોરીટી ડિપાર્ટમેન્ટ દ્વારા સખ્ત વિરોધ કરવામાં આવ્યો છે આ અંગે આજરોજ કોંગ્રેસના એ. આઈ. સી. સી. ના મહામંત્રી અને ગુજરાતના પ્રભારી ગુરૃદાસ કામતજી, પ્રદેશ કોંગ્રેસ પ્રમુખ, વિધાનસભા વિરોધપક્ષના નેતા, રાષ્ટ્રીય કોંગ્રેસના પ્રવકતા, ઓલઈન્ડીયા કોંગ્રેસ માઈનોરીટીના ચેરમેન, ગુજરાત પ્રદેશ કોંગ્રેસ માઈનોરીટી ડીપાર્ટમેન્ટના ચેરમેન સહિતના કોંગ્રેસના મહાનુભવોને આ બાબતનું જાણ કરતુ આવેદનપત્ર મોકલી આપવામાં આવ્યું છે અને આ અંગે યોગ્ય પગલા લેવા પણ માંગ કરવામાં આવી છે.